Nuus · Kosmos 94.1 - iono.fm
KOSMOS 94.1 | Podcast , ±1 min episodes every 1 hours	|
Kaapstad gaan LGBTIQ+ Wêreldkonferensie in 2024 aanbied
Die Suid-Afrikaanse minister van justisie, Ronald Lamola, het Gender Dynamix and Iranti geprys vir hulle suksesvolle bod om die Internasionale Lesbiese, Gay, Biseksuele, Trans en Interseks-vereniging se Wêreldkonferensie in 2024 aan te bied. Die konferensie sal in Kaapstad gehou word en verteenwoordig die wêreld se grootste byeenkoms van LGBTIQ+ mense. Die wêreld herdenk vandag ook die Internasionale Dag teen Homofobie, Bifobie en Transfobie. Die woordvoerder van die ministerie, Chrispin Phiri, sê Lamola doen 'n beroep op gemeenskappe om die regte van LGBTIQ+ mense in die samelewing te beskerm en te bevorder.
Binnelandse sake is nou soos 'n eenstop-winkel
Die Namibiese ministerie van binnelandse sake is besig om verskeie skole landswyd te besoek om te verseker dat alle leerders hul identiteitsdokumente kry sodra hulle 16 jaar oud word. Beamptes van die ministerie is nou mobiel om leerders die tyd en moeite te spaar om by hul kantore vir hul ID's aansoek te doen. Die adjunk-direkteur van siviele registrasie Alfons Witbeen sê die ministerie is besig om 'n eenstop-winkel te word.
Sasco vra vir skorsing van US-student
Die Suid-Afrikaanse Studente-kongres doen 'n beroep op die Universiteit Stellenbosch om 'n wit student, Theunis du Toit, wat op kamera betrap is terwyl hy op 'n swart student se skootrekenaar en boeke urineer, onmiddellik te skors of strafregtelike klagtes aanhangig te maak. Die streekvoorsitter van Sasco, Queen Majikijela, sê dit is tyd dat woorde in dade omgesit word. Die universiteit het intussen die wit student geskors.
Plaaslike pluimveebedryf groei uiters goed
Byna alle sektore is deur die swak ekonomie en Covid-pandemie geraak, die pluimveebedryf ingesluit. Ondanks die Covid-pandemie, sê Bertha Ijambo, 'n landbou-ekonoom van die Namibië Opkomende Pluimveeboere-vereniging, het die pluimveebedryf gegroei en al hul verwagtinge oortref. Sy verduidelik aan Kosmos 94.1 Nuus.
Nampol moet sy gewelddadige aanslag laat vaar
Die ACTION Namibia-koalisie het sy kommer uitgespreek oor wat hy beskryf as oormatige geweld in reaksie op die protes verlede week by China Town. Frederico Links, die koalisie se voorsitter, het met Kosmos 94.1 Nuus gepraat.
Beurtkrag sal toeneem en toeneem - kenner
Die energiekenner Matthew Cruise van Hohm Energy in Suid-Afrika sê beurtkrag sal oor die volgende paar jaar toeneem. Hy sê onafhanklike kragvoorsieners sal nie die vermoë hê om steenkoolkragstasies te vervang nie. Volgens Cruise sal Eskom se plan om die Onafhanklike Kragverkrygingsprogram selfs verder te vertraag die Suid-Afrikaanse ekonomie skaad. Cruise sê die spertyd vir die program is nou tot September uitgestel:
Kyk wat doen drie taxi-bestuurders vir vroue-studente in Windhoek...
Windhoekers is so geneig om te kla oor die gedrag van taxi-bestuurders... maar weereens kan almal nie dieselfde kam geskeer word nie. Vroue-studente by Nust en IUM in Dorado Park gaan gebuk onder rooftogte wanneer hulle laataand, tussen half-agt en tien-uur saans pligte op die twee kampusse en in die biblioteek voltooi. Nou het drie taxi-bestuurders besluit genoeg is genoeg. Samuel Timotheus, 'n taxi-bestuurder sê hy en twee ander sal bystaan en vir die meisies wag, of hulle kan betaal of nie...
Arbeidskenner: Werkers is siek en sat vir omstandighede
Die verhoogde aantal stakings en betogings deur werkers in Namibië is 'n aanduiding dat hierdie werkers moeg is vir hul werksomstandighede, meen die arbeidskenner Herbert Jauch. Namibië het 'n toename in die aantal klagtes van Namibiese werknemers gesien oor onbillike arbeidspraktyke, salarisse wat nie ten volle betaal word nie, begunstiging, en die lys gaan voort. Jauch het bygevoeg dat dit klagtes is wat jare gelede geopper is, maar nooit aangespreek is nie.
SME Bank: Rekeninghouers, likwidateurs vergader
Rekeninghouers van die nou-bankrot SME Bank het met die likwidateurs van die bank, Dave Bruni en Ian McClaren vergader oor wanneer hulle betalings, indien enige kan ontvang. Meer as 200 miljoen Namibiese dollar het spoorloos verdwyn na 'n belegging in die ook-bankrot VBS Mutual Bank in Suid-Afrika en die SME Bank is reeds in 2017 bankrot verklaar. Francina Shipanga, een van die rekeninghouers, sê die regering moet bykom en die likwidateurs ondersteun...
Rassisme by Maties: Nam-student gesels met Kosmos 94.1
Die Universiteit Stellenbosch het 'n wit student geskors wat op die eiendom van 'n swart student urineer het, by die universiteit se manskoshuis Huis Marais. Die voorval is op video vasgelê en op sosiale media versprei. Die universiteit se woordvoerder, Martin Viljoen, het die voorval as afbrekend, kwetsend en rassisties beskryf. Hy sê 'n volledige ondersoek sal nou die lot van die student bepaal, wat permanente skorsing en selfs ook kriminele vervolging kan insluit. 'n Namibiese student aan die universiteit, wat anoniem wou bly, sê die tipe gevalle word nie met enige ywer deur die bestuur van die instansie aangespreek nie.
Zuma se korrupsiesaak weer uitgestel
Die Hooggeregshof in Pietermaritzburg in KwaZulu-Natal het die korrupsiesaak teen oudpresident Jacob Zuma tot 1 Augustus uitgestel en die verhoor moet op 15 Augustus hervat. Zuma se regsverteenwoordigers het bevestig hulle wag steeds op die regterpresident van die Appèlhof, Mandisa Maya, se reaksie nadat Zuma die hof genader het vir die verwydering van staatsadvokaat Billy Downer as aanklaer in sy korrupsiesaak. Regter Piet Koen verduidelik:
Groot brand suid van Khorixas onder beheer
Daar woed op die oomblik 'n groot brand suid van Khorixas, net noord van waar die vorige groot brand uitgebreek en onder beheer gebring is. Namibië het goeie reën in die noordweste ontvang en boere het broodnodige weiding wat onder gedrang is met 'n dreigende rekord-brandseisoen. Geoge Seibeb van Khorixas se brandweer, sê spanne is ontplooi en die vuur word op die oomblik beheer.